Document ID: 31987R3682

*****
ΚΑΝΟΝΙΣΜΟΣ (ΕΟΚ) αριθ. 3682/87 ΤΗΣ ΕΠΙΤΡΟΠΗΣ
της 9ης Δεκεμβρίου 1987
για τροποποίηση του κανονισμού (ΕΟΚ) αριθ. 2677/85 για τον καθορισμό των λεπτομερειών εφαρμογής του καθεστώτος ενίσχυσης στην κατανάλωση για το ελαιόλαδο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 11 παράγραφος 8,
Εκτιμώντας:
ότι ο κανονισμός (ΕΟΚ) αριθ. 2677/85 (3), όπως τροποποιήθηκε τελευταία από τον κανονισμό (ΕΟΚ) αριθ. 1617/87 (4), προβλέπει, στο άρθρο 18, ότι σε περίπτωση εξαγωγής ελαιολάδου, η ενδιαφερόμενη επιχείρηση μπορεί να ζητήσει την έκδοση πιστοποιητικού που επιτρέπει να απελευθερωθεί η εγγύηση που έχει συσταθεί κατά τη θέση σε ελεύθερη κυκλοφορία της ποσότητας ελαιολάδου που έχει εισαχθεί· ότι στην περίπτωση εισαγόμενου ελαιολάδου στα πλαίσια πωλήσεως από την παρέμβαση για εξαγωγή που διέπεται από τις διατάξεις του κανονισμού (ΕΟΚ) αριθ. 2960/77 της Επιτροπής της 23ης Δεκεμβρίου 1977 περί των λεπτομερειών πώλησης του ελαιολάδου που ευρίσκεται στην κατοχή των οργανισμών παρεμβάσεως (5), όπως τροποποιήθηκε τελευταία από τον κανονισμό (ΕΟΚ) αριθ. 3818/85 (6), πρέπει να προσδιορισθεί ότι το εν λόγω πιστοποιητικό δεν μπορεί να εκδοθεί λόγω των κριτηρίων που προβλέπονται για τον καθορισμό της ελάχιστης τιμής πωλήσεως, η αποδέσμευση της εγγύησης θα οδηγούσε σε χωρίς λόγο πλουτισμό για τον εξαγωγέα· ότι πρέπει να τροποποιηθεί ο κανονισμός (ΕΟΚ) αριθ. 2677/85·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 18 παράγραφος 4 πρώτο εδάφιο του κανονισμού (ΕΟΚ) αριθ. 2677/85, προστίθενται τα ακόλουθα:
«ή αν η εξαγωγή γίνεται στα πλαίσια του κανονισμού (ΕΟΚ) αριθ. 2960/77 της Επιτροπής (*)
(*) ΕΕ αριθ. L 348 της 23. 12. 1977, σ. 46.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1987.

Labels: 3
17
19